
ประกาศองค์การบริหารส่วนตำบลท่ายาง
เรื่อง   สอบราคาจ้างโครงการก่อสร้างถนนลาดยางแอสฟัลท์ติกคอนกรีต
สายบ้านยอมพอก – บ้านปลายคลอง  หมู่ที่ 5,  และสายบ้านปลายคลอง – ยอมพอก  หมู่ที่  5, 12
 ตำบลท่ายาง    อำเภอทุ่งใหญ่   จังหวัดนครศรีธรรมราช
------------------------------------

ด้วยองค์การบริหารส่วนตำบลท่ายาง   มีความประสงค์จะสอบราคาจ้างเหมาโครงการก่อสร้างถนนลาดยางแอสฟัลท์ติกคอนกรีต  ดังรายละเอียดต่อไปนี้

1.  โครงการก่อสร้างถนนลาดยางแอสฟัลท์ติกคอนกรีตสายบ้านยอมพอก-บ้านปลายคลอง หมู่ที่ 5  ตำบลท่ายาง  ขนาดผิวจราจรกว้าง 5.00 เมตร  หนาเฉลี่ย 0.05 เมตร ระยะยาว 200 เมตร  หรือพื้นที่ไม่น้อยกว่า 1,000 ตารางเมตร ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน 1 ป้าย 

ราคากลางของงานในการสอบราคาครั้งนี้ จำนวนเงิน 638,000.00 บาท (หกแสนสามหมื่นแปดพันบาทถ้วน)

2.  โครงการก่อสร้างถนนลาดยางแอสฟัลท์ติกคอนกรีตสายบ้านปลายคลอง-ยอมพอก หมู่ที่ 5, 12  ตำบลท่ายาง  ขนาดผิวจราจรกว้าง 5.00 เมตร  หนาเฉลี่ย 0.05 เมตร ระยะยาว 250 เมตร  หรือพื้นที่ไม่น้อยกว่า 1,250 ตารางเมตร ตีเส้นแบ่งผิวจราจร  ติดตั้งเครื่องหมายจราจรตามแบบมาตรฐานกรมทางหลวงชนบท  ติดตั้งป้ายประชาสัมพันธ์โครงการตามแบบมาตรฐาน  จำนวน
1 ป้าย 

ราคากลางของงานในการสอบราคาครั้งนี้ จำนวนเงิน 777,000.00 บาท (เจ็ดแสนเจ็ดหมื่นเจ็ดพันบาทถ้วน)

ผู้มีสิทธิ์เสนอราคาจะต้องมีคุณสมบัติดังนี้

1. เป็นนิติบุคคลหรือบุคคลธรรมดาหรือที่มีอาชีพรับจ้างทำงานที่สอบราคาดังกล่าว

2.ไม่เป็นผู้ที่ถูกระบุชื่อไว้ในบัญชีรายชื่อเป็นผู้ทิ้งงานของทางราชการ รัฐวิสาหกิจ  หรือหน่วยการบริหารราชการส่วนท้องถิ่นในขณะที่ยื่นซองสอบราคา

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.  เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบล
ท่ายาง

5.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลท่ายาง ณ วันประกาศสอบราคา  หรือไม่เป็นผู้ถูกกระทำการอันเป็นการขัดขวางการแข่งขันราคาอย่างเป็นธรรม  ในการสอบราคาจ้างครั้งนี้

6.  ผู้เสนอราคาต้องมีใบรับรองผลงานด้านการก่อสร้างงานดังกล่าวในวงเงิน


6.1 โครงการก่อสร้างถนนลาดยางแอสฟัลท์ติกคอนกรีตสายบ้านยอมพอก-บ้านปลายคลอง หมู่ที่ 5 ไม่น้อยกว่า 319,000 บาท (สามแสนหนึ่งหมื่นเก้าพันบาทถ้วน) กับส่วนราชการ รัฐวิสาหกิจ 
หรือหน่วยงานเอกชนที่เชื่อถือได้


6.2 โครงการก่อสร้างถนนลาดยางแอสฟัลท์ติกคอนกรีตสายบ้านปลายคลอง-
ยอมพอก  หมู่ที่ 5, 12   ไม่น้อยกว่า 388,000 บาท (สามแสนแปดหมื่นแปดพันบาทถ้วน) กับส่วนราชการ รัฐวิสาหกิจ  หรือหน่วยงานเอกชนที่เชื่อถือได้

7.  ผู้ประสงค์จะเสนอราคาที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

8.  ผู้ประสงค์จะเสนอราคาที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อ
จัดจ้าง  ต้องลงทะเบียนในระบบอิเลคทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

9.  คู่สัญญารับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้


กำหนดยื่นซองสอบราคาในวันที่ 21 เดือนมกราคม พ.ศ. 2557 ถึงวันที่ 3 เดือนกุมภาพันธ์  พ.ศ. 2557 ระหว่างเวลา 08.30 น. ถึง  16.30 น. ณ กองคลังองค์การบริหารส่วนตำบลท่ายาง ที่องค์การบริหารส่วนตำบลท่ายาง  ยกเว้นที่ 27 มกราคม พ.ศ. 2557 ให้ยื่นซองสอบราคาที่ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล ระดับอำเภอ (ที่ว่าการอำเภอทุ่งใหญ่) ระหว่างเวลา 08.30-16.30 น
กำหนดเปิดซองสอบราคา ในวันที่  4  เดือนกุมภาพันธ์ พ.ศ. 2557  ณ ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอทุ่งใหญ่)  ตั้งแต่เวลา 10.00 น เป็นต้นไป  

ผู้สนใจติดต่อขอซื้อเอกสารสอบราคา

1.  โครงการก่อสร้างถนนลาดยางแอสฟัลท์ติกคอนกรีตสายบ้านยอมพอก-บ้านปลายคลอง หมู่ที่ 5 ในราคาชุดละ 1,500 บาท (หนึ่งพันห้าร้อยบาทถ้วน) 

2.  โครงการก่อสร้างถนนลาดยางแอสฟัลท์ติกคอนกรีตสายบ้านปลายคลอง - ยอมพอก หมู่ที่ 5, 12  ในราคาชุดละ 2,000 บาท (สองพันบาทถ้วน) 

ได้ที่ ที่ทำการองค์การบริหารส่วนตำบลท่ายาง ระหว่างวันที่ 21 เดือนมกราคม พ.ศ. 2557 ถึงวันที่ 3 เดือนกุมภาพันธ์  พ.ศ. 2557  ดูรายละเอียดได้ทางเว็บไซต์  www.gprocurement.go.th  ของกรมบัญชีกลาง  

และทางเว็บไซต์ www.thayang.go.th  ขององค์การบริหารส่วนตำบลท่ายาง  หรือสอบถามทางโทรศัพท์หมายเลข 075-368868  ตั้งแต่เวลา 08.30 – 16.30 น. ในวันและเวลาราชการ


ประกาศ  ณ วันที่ 21  เดือนมกราคม  พ.ศ. 2557
(ลงชื่อ)................................................               

     (นายสุเมธ  หลุ่ยจิ๋ว)





                  นายกองค์การบริหารส่วนตำบลท่ายาง
